CELEX: 31981R3621
Language: el
Date: 1981-12-15 00:00:00
Title: Κανονισμός (EOK) αριθ. 3621/81 τού Συμβουλίου τής 15ης Δεκεμβρίου 1981 περί καθορισμού τών τιμών προσανατολισμού τών προϊόντων αλιείας πού απαριθμούνται στό παράρτημα Ι υπό Α καί Γ τού κανονισμού (EOK) αριθ. 100/76 γιά τήν αλιευτική περίοδο 1982

Avis juridique important

|

31981R3621

Κανονισμός (EOK) αριθ. 3621/81 τού Συμβουλίου τής 15ης Δεκεμβρίου 1981 περί καθορισμού τών τιμών προσανατολισμού τών προϊόντων αλιείας πού απαριθμούνται στό παράρτημα Ι υπό Α καί Γ τού κανονισμού (EOK) αριθ. 100/76 γιά τήν αλιευτική περίοδο 1982  

Επίσημη Εφημερίδα αριθ. L 363 της 18/12/1981 σ. 0001

***** ΚΑΝΟΝΙΣΜΟΣ (ΕΟΚ) αριθ. 3621/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί καθορισμού των τιμών προσανατολισμού των προϊόντων αλιείας που απαριθμούνται στο παράρτημα Ι υπό Α και Γ του κανονισμού (ΕΟΚ) αριθ. 100/76 για την αλιευτική περίοδο 1982  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3443/80 (2), και ιδίως το άρθρο 9 παράγραφος 4,  την πρόταση της Επιτροπής,  Εκτιμώντας:  ότι το άρθρο 9 παράγραφος 1 του κανονισμού (ΕΟΚ) αριθ. 100/76 προβλέπει ότι, για καθένα από τα προϊόντα που απαριθμούνται στο παράρτημα Ι υπό Α και Γ αυτού του κανονισμού καθορίζεται τιμή προσανατολισμού σε ένα τέτοιο επίπεδο ώστε να συμβάλλει στην εξασφάλιση της σταθεροποιήσεως των τιμών στις αγορές χωρίς, εν τούτοις, να οδηγεί στο σχηματισμό διαρθρωτικών πλεονασμάτων στην Κοινότητα·  ότι οι τιμές προσανατολισμού των εν λόγω προϊόντων καθορίσθηκαν για την αλιευτική περίοδο 1981 από τον κανονισμό (ΕΟΚ) αριθ. 234/81 (3)·  ότι η εφαρμογή των κριτηρίων που ορίζονται στο άρθρο 9 του κανονισμού (ΕΟΚ) αριθ. 100/76 και επαναλαμβάνονται ανωτέρω οδηγεί, για την αλιευτική περίοδο 1982, ως προς ορισμένα προϊόντα στην αύξηση και ως προς άλλα προϊόντα στη διατήρηση των τιμών, σε σχέση με εκείνες που ισχύουν κατά την τρέχουσα περίοδο· ότι, λαμβάνοντας υπόψη τις εποχιακές ποικιλίες των χαρακτηριστικών των πλατάκων (πησσί και χωματίδια), πρέπει να αυξηθεί η τιμή προσανατολισμού από την 1η Μαΐου 1982· ότι, ελλείψει ορισμένων στοιχείων ως προς την εξέλιξη των τιμών κάθε προϊόντος αλιείας, που καθορίζεται με τα εμπορικά χαρακτηριστικά του, πρέπει να ληφθεί υπόψη η σχέση μεταξύ των σταθμισμένων μέσων τιμών της αγοράς που διαπιστώνονται κατά τον προηγούμενο καθορισμό των τιμών προσανατολισμού των εν λόγω προϊόντων και εκείνων που διαπιστώνονται επί του παρόντος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές προσανατολισμού που ισχύουν μέχρι τις 31 Δεκεμβρίου 1982 για τα προϊόντα που απαριθμούνται στο παράρτημα Ι υπό Α και Γ του κανονισμού (ΕΟΚ) αριθ. 100/76 και τα προϊόντα στα οποία αναφέρονται καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 20 της 28. 1. 1976, σ. 1.  (2) ΕΕ αριθ. L 359 της 31. 12. 1980, σ. 13.  (3) ΕΕ αριθ. L 37 της 10. 2. 1981, σ. 1.  ΠΑΡΑΡΤΗΜΑ  (σε ECU/τόνο)  Εμπορικά χαρακτηριστικά (1)  Είδος  Κατηγορία  φρεσκότητας Μέγεθος  Εμφάνιση  Τιμή προσανατολισμού  1. Ρέγγες Έξτρα, Α 1 Ολόκληρος ιχθύς 336 2. Σαρδέλλες Clupea pilchardus Walbaum α) του Ατλαντικού Έξτρα 3 Ολόκληρος ιχθύς 521 β) της Μεσογείου Έξτρα 3 Ολόκληρος ιχθύς 392 3. Σκορπιοί του βορρά ή σεβαστοί (sebastes marinus) Α 2 Ολόκληρος ιχθύς 706 4. Γάδοι Α 2 Ιχθύς χωρίς εντόσθια, με την κεφαλή ή 907 Α 3 Ιχθύς χωρίς εντόσθια, με την κεφαλή 5. Μαύρη πολλάκα Α 2 Ιχθύς χωρίς εντόσθια, με την κεφαλή ή 540 Α 3 Ιχθύς χωρίς εντόσθια, με την κεφαλή 6. Μπακαλιάρος εγγλεφίνος Α 2 Ιχθύς χωρίς εντόσθια, με την κεφαλή ή 708 Α 3 Ιχθύς χωρίς εντόσθια, με την κεφαλή 7. Μπακαλιάρος μερλάν Α 2 Ιχθύς χωρίς εντόσθια, με την κεφαλή ή 651 Α 3 Ιχθύς χωρίς εντόσθια, με την κεφαλή 8. Σκουμπρί Έξτρα 1 Ολόκληρος ιχθύς ή 267 Α 2 Ολόκληρος ιχθύς 9. Αντζούγες Έξτρα 2 Ολόκληρος ιχθύς 485 10. Πλάτακες (πησσί και χρωματίδια) Α 2 Ιχθύς χωρίς εντόσθια, με την κεφαλή  Από 1η Ιανουαρίου  μέχρι 30 Απριλίου 1982 708  ή Α 3 Ιχθύς χωρίς εντόσθια, με την κεφαλή Από 1η Μαΐου  μέχρι 31 Δεκεμβρίου 1982 877  11. Μπακαλιάροι Α 2 Ιχθύς χωρίς εντόσθια, με την κεφαλή 2 042 12. Γαρίδες γκρίζες του γένους Grangon sp.p Α 1 Απλώς βρασμένες σε νερό 1 296 (1) Οι κατηγορίες φρεσκότητας, τα μεγέθη και η εμφάνιση είναι εκείνες που καθορίζονται κατ' εφαρμογή του άρθρου 2 του κανονισμού (ΕΟΚ) αριθ. 100/76.